Diari Oficial de la Generalitat Valenciana


Sumari del DOGV 3840, del 20-09-2000 (2000/7577)

ORDRE conjunta de 6 de setembre de 2000, de les conselleries de Cultura i Educació i d'Economia, Hisenda i Ocupació, per la qual es modifica l'apartat a) de la disposició addicional segona de l'Ordre conjunta de 13 de juny del 2000 (DOGV 19.06.2000), per la qual s'aproven les bases reguladores i el procediment general per a la concessió de subvencions per al desenrotllament de Programes de Garantia Social, les quals es convoquen per al curs 2000-2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3840

Data del DOGV
:   20-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7577


Data del document
:   06-09-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * educació especial
    * ensenyament professional
    * suport econòmic
    * aprenentatge professional
    * inserció professional
    * reinserció escolar
    * ajuda pública

ORDRE conjunta de 6 de setembre de 2000, de les conselleries de Cultura i Educació i d'Economia, Hisenda i Ocupació, per la qual es modifica l'apartat a) de la disposició addicional segona de l'Ordre conjunta de 13 de juny del 2000 (DOGV 19.06.2000), per la qual s'aproven les bases reguladores i el procediment general per a la concessió de subvencions per al desenrotllament de Programes de Garantia Social, les quals es convoquen per al curs 2000-2001. [2000/S7577]
  
La citada Ordre conjunta, de 13 de juny del 2000 (DOGV 19.06.2000), en la disposició addicional segona, destinava per al finançament de les ajudes per al desenrotllament dels Programes de Garantia Social durant el curs 2000-2001, en una primera fase, una quantia màxima de 172.503.109 de pessetes (3.137.283,18 euros), preveient la següent distribució per modalitats: Formació-Ocupació, Iniciació Professional i per a Alumnat amb Necessitats Educatives Especials.
  
Una vegada resolta esta primera fase de la convocatòria, s'ha constatat que el nombre de sol·licituds, presentades i valorades positivament per la Comissió Mixta prevista en la convocatòria, correspon majoritàriament a la modalitat d'Iniciació Professional i per a Alumnat amb Necessitats Educatives Especials.
  
En conseqüència, amb la finalitat d'afavorir el desenrotllament del nombre més gran de Programes de Garantia Social de la mencionada modalitat, convé modificar les quantitats assignades a cada una de les citades modalitats, per la qual cosa es detrauen 64.201.140 pessetes (195.328,93 euros) del capítol IV de la modalitat de Formació-Ocupació, que s'incrementen en el capítol IV de les modalitats d'Iniciació Professional i per a l'Alumnat amb Necessitats Educatives Especials, sense variar la quantia màxima establida en l'Ordre de convocatòria per a esta primera fase.
  
Per tot això, fent ús de les facultats que ens conferix l'article 35 de la Llei 5/1983, de 30 de desembre, de Govern Valencià,
  
ORDENEM
  
Article únic
  
Es modifica l'apartat a) de la disposició addicional segona de l'ordre conjunta de 13 de juny del 2000, de les conselleries de Cultura i Educació i d'Economia, Hisenda i Ocupació, per la qual s'aproven les bases reguladores i el procediment general per a la concessió de subvencions per al desenrotllament de Programes de Garantia Social i les quals es convoquen per al curs 2000-2001 (DOGV 19-06-2000), que queda redactat de la següent forma:
  
«a) Primera fase: s'assigna una quantia màxima de 749.197.386 de pessetes (3.137.283,18 euros) dels quals el 70% correspon a l'aportació del Fons Social Europeu i el 30% restant correspon a l'aportació de la Generalitat Valenciana, amb càrrec al programa 421.30, línia 406/000/00 del capítol IV i línia 701/000/00 del capítol VII, de la Llei de Pressupostos de la Generalitat Valenciana per al 2000, la distribució de la qual per modalitats serà la següent:
  
- Modalitat de Formació-Ocupació: 380.091.781 de pessetes (766.290,43 euros) de capítol IV i 54.030.410 de pessetes (90.151, 82 euros) de capítol VII.
  
- Modalitats d'Iniciació Professional i per a Alumnat amb Necessitats Educatives Especials: 525.566.250 de pessetes (1.679.828,80 euros) de capítol IV i 450.367.688 de pessetes (601.012, 10 euros) de capítol VII.»
  
Disposició final
  
La present Ordre entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut, potestativament, en reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant dels consellers de Cultura i Educació i d'Economia, Hisenda i Ocupació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 6 de setembre de 2000
  
El conseller d'Economia, Hisenda i Ocupació
  
VICENTE RAMBLA MOMPLET
  
El conseller de Cultura i Educació